CELEX: E2011J0018
Language: fi
Date: 2012-09-28 00:00:00
Title: Tuomioistuimen tuomio, annettu 28 päivänä syyskuuta 2012 , asiassa E-18/11 – Irish Bank Resolution Corporation Ltd vastaan Kaupthing Bank hf. (Valvonta- ja tuomioistuinsopimuksen 34 artikla – muutoksenhaku päätökseen, jolla pyydetään neuvoa-antavaa lausuntoa – luottolaitosten tervehdyttäminen ja likvidaatio – direktiivi 2001/24/EY – yhteensopiva tulkinta)

31.1.2013   
            
            
               FI
            
            
               Euroopan unionin virallinen lehti
            
            
               C 29/6
            
         TUOMIOISTUIMEN TUOMIO,
   annettu 28 päivänä syyskuuta 2012,
   asiassa E-18/11
   Irish Bank Resolution Corporation Ltd vastaan Kaupthing Bank hf.
   (Valvonta- ja tuomioistuinsopimuksen 34 artikla – muutoksenhaku päätökseen, jolla pyydetään neuvoa-antavaa lausuntoa – luottolaitosten tervehdyttäminen ja likvidaatio – direktiivi 2001/24/EY – yhteensopiva tulkinta)
   2013/C 29/07
   Asiassa E-18/11, Irish Bank Resolution Corporation Ltd vastaan Kaupthing Bank hf, Héraðsdómur Reykjavíkur (Reykjavikin käräjäoikeus) on esittänyt tuomioistuimelle valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan nojalla pyynnön, joka koskee luottolaitosten tervehdyttämisestä ja likvidaatiosta 4 päivänä huhtikuuta 2001 annetun Euroopan parlamentin ja neuvoston direktiivin 2001/24/EY 14 artiklan tulkintaa. Tuomioistuin, toimien kokoonpanossa Carl Baudenbacher, presidentti (esittelijä), sekä tuomarit Per Christiansen ja Páll Hreinsson, antoi 28 päivänä syyskuuta 2012 tuomion, jonka tuomiolauselma on seuraava:
   
               1)
            
            
               Jos eri kielitoisinnot poikkeavat toisistaan, toisinnon, joka vastaa direktiivin sääntöjen tavoitetta ja yleistä rakennetta sekä ETA-oikeuden yleisiä periaatteita, on katsottava ilmentävän ETA-säännöksen tarkoitusta.
            
         
               2)
            
            
               Luottolaitosten tervehdyttämisestä ja likvidaatiosta 4 päivänä huhtikuuta 2001 annetun direktiivin 2001/24/EY 14 artiklalla torjutaan sellaiset kansalliset säännökset, jotka sen jälkeen, kun tunnetuille velkojille, joiden kotipaikka, pysyvä asuinpaikka tai sääntömääräinen kotipaikka on toisessa ETA-valtiossa, osoitettu kehotus saatavan ilmoittamiseen on julkaistu, mahdollistavat sellaisten saatavien peruuttamisen, joita ei ole ilmoitettu, vaikka kyseisille velkojille ei olisi ilmoitettu erikseen ja kansallinen lainsäädäntö edellyttäisi saatavan ilmoittamista sen tunnustamiseksi.
            
         
               3)
            
            
               Vaikka ETA-sopimuksessa ei edellytetä, että osaksi ETA-sopimusta otettua direktiivin säännöstä on sovellettava sellaisenaan ja että se on ensisijainen siihen kansalliseen säännökseen nähden, jolla asianomainen ETA-sääntö on saatettu virheellisellä tavalla osaksi kansallista lainsäädäntöä, kansallinen tuomioistuin on mahdollisuuksien rajoissa velvollinen varmistamaan direktiivillä tavoitellun tuloksen tulkitsemalla kansallista lakia tavalla, joka on yhteensopiva ETA-säännöksen kanssa.